เนื่องจากทานยาจิตเวชมาเป็นเวลานานตั้งแต่ปี2557ถึง2563 ทานแรกๆประจำเดือนก็มากระปิดกระปอย พอหลังๆมาประจำเดือนไม่มาเลย สรุปคือประจำเดือนไม่มา7ปีแล้ว จะเป็นอะไรไหมคะ แนะนำหน่อย
สวัสดีค่ะ การที่ประจำเดือนไม่มาถึง 7 ปีนั้น อาจจะมีสาเหตุมาจากสาเหตุทางนรีเวชเช่นถุงน้ำหลายใบในรังไข่ พังผืดในมดลูก ฮอร์โมนจากรังไข่ไม่สมดุล หรือเกิดจากผลข้างเคียงของยาจิตเวชบางชนิดที่อาจทำให้ประจำเดือนผิดปกติ ต้านมโตขึ้นและอาจมีน้ำนมไหลได้ เป็นต้นดังนั้นแนะนำให้แจ้งจิตแพทย์ที่ดูแลอยู่เรื่องประจำเดือนที่ผิดปกติ แพทย์จะดูจากยาที่ใช้อีกครั้งว่าทำให้เกิดผลข้างเคียงดังกล่าวได้หรือไม่ ถ้าเกี่ยว อาจจะมีการปรับเปลี่ยนยาตามที่แพทย์เห็นเหมาะสม ถ้าไม่เกี่ยวกับยา แพทย์อาจส่งพบสูตินรีแพทย์เพื่อหาสาเหตุอื่นๆทางนรีเวชดังกล่าวไปค่ะ